Vrae oor KFC wat glo dogtertjie met letsels wegwys | Maroela Media
Vrae oor KFC wat glo dogtertjie met letsels wegwys
Die kitskosgroep KFC sê na verskeie ondersoeke kon daar nog geen bewyse gevind word dat een van hul werknemers die driejarige Victoria Wilcher glo gevra het om een van hul eetplekke in Jackson, Mississippi te verlaat weens haar voorkoms nie.
Wilcher se gesin hou intussen voet by stuk dat die voorval wel plaasgevind het. Laurel Leader-Call berig dat KFC 'n interne sowel as 'n onafhanklike ondersoek na die beweerde voorval laat doen het. Rick Maynard, woordvoerder van KFC, het intussen gesê dat die maatskappy steeds $30 000 tot Victoria se mediese onkostes sal bydra ondanks die uiteindelike uitkoms van die ondersoek.
Hannon Food Services, wat die restaurant bedryf, sê daar is ure honderde ure spandeer om beeldmateriaal van kringtelevisiekamera na te gaan en onderhoude met werknemers te doen. Daar is ook 'n onafhanklike ondersoeker aangestel om die beweerde voorval te ondersoek.
Bill Kellum, 'n advokaat wat namens die gesin optree, sê Victoria se ouma, Kelly Mullins, volstaan met haar weergawe van wat gebeur het. "Victoria se familie het waardering vir die optrede van KFC in hul ondersoek na hierdie saak. Hulle sien daarna uit om KFC by te staan in wat ons hoop 'n voortgesette ondersoek sal wees," het hy in 'n verklaring gesê.
"Dit is baie teleurstellend dat ander partye nou van die geleentheid gebruik maak om Victoria deur middel van sosiale en nuusmediums aan te val. Victoria is 'n onskuldige kind met werklike fisiese en emosionele letsels. Die familie se fokus is, en sal altyd wees, om Victoria weer heel te maak," het Kellum gesê.
Maroela Media het vroeër berig dat hulp instroom in vir Wilcher nadat personeel by 'n KFC-eetplek haar glo gevra het om die eetplek te verlaat aangesien die letsels op haar gesig glo ander klante ontstel het.
Victoria is in April vanjaar deur drie Amerikaanse veghonde aangeval is. Haar kakebeen, neus en wangbene is in die aanval gebreek. Sy het ook haar regteroog verloor.
'n Sjirurg van Las Vegas het van Victoria te hore gekom het en sy dienste gratis aangebied. Dr. Frank Stile is 'n plastiese- en rekonstruktiewe chirurg, wat opgelei is en die kundigheid het rakende die vermindering van letsels. 'n Bekende prostetikus gaan intussen vir Victoria 'n kunsoog skenk.
Hulp KFC ondersoek Victoria Wilcher
Seun só bang vir tandarts, hy jok oor ontvoering
Juwele word met die hand uitgekies deur ons Koning vir Sy kroon. Die Koning gebruik nie 'n sterflike liggaam wat geskend kan wees deur kanker, diabetes of wat ookal maar die siel wat onsterflik is. 'n Kroon word nie om die enkels gedra, ook nie om die gewrigte. Nog minder as 'n halssnoer maar op die hoof. Maak nie saak hoe die liggaam lyk of afgetakel is, ons, die juwele is in die Koning se kroon geset. Hy het ons verhef en daardie status gegee. Klein Victoria, jy is 'n juweel, jy lyk pragtig in ons Koning se kroon. Terroriste,… Lees meer »